Ο ενοριακός ναός του Γκρινιάσκο
Ο **Μπερνάρντο Αντόνιο Βιττόνε** (*Bernardo Antonio Vittone*, 19 Αυγούστου 1704 – 19 Οκτωβρίου 1770) ήταν Ιταλός αρχιτέκτονας και συγγραφέας, ένας από τους τρεις σημαντικότερους αρχιτέκτονες του μπαρόκ που διακρίθηκαν στην περιοχή του Πεδεμόντιου στη βόρεια Ιταλία (οι άλλοι δύο ήταν οι προγενέστεροι Φιλίπο Γιουβάρα και Γκουαρίνο Γκουαρίνι). Από τους τρεις, ο Βιττόνε ήταν ο μόνος που γεννήθηκε στο Πεδεμόντιο. Πέτυχε μία σύνθεση της χωρικής επινοητικότητας του Γιουβάρα και της επιδεξιότητας μηχανικού του Γκουαρίνι, ιδίως στον σχεδιασμό των ναών, για τους οποίους είναι και γνωστός.

Ζωή και έργο
------------

Ο γεννήθηκε στο Τορίνο σε οικογένεια εμπόρων. Πιθανώς να γνώρισε την αρχιτεκτονική από τον θείο του, τον αρχιτέκτονα Τζαν Τζάκομο Πλαντέρυ, και ίσως να είχε εργασθεί ως βοηθός του Γιουβάρα προτού φύγει για τη Ρώμη. Στη Ρώμη ο Βιττόνε κέρδισε ένα πρώτο βραβείο στην Ακαδημία του Αγίου Λουκά το 1732. Οι αρχιτεκτονικές μελέτες του στη Ρώμη περιελάμβαναν έργα του Κάρλο Φοντάνα και λίγο πριν την επιστροφή του στο Τορίνο εκλέχθηκε μέλος της Ακαδημίας (1733).

Από το 1735 ο Βιττόνε ασχολήθηκε με την ετοιμασία για δημοσίευση του έργου του αείμνηστου Γκουαρίνι *Architettura Civile* (1737). Μετά τον θάνατο του Γιουβάρα το 1736, ο Βιττόνε έλαβε αρκετές αναθέσεις για σχέδια κτηρίων.

Τα πλέον δημιουργικά και αξιομνημόνευτα έργα του Βιττόνε είναι ενοριακοί ναοί σε μικρούς οικισμούς. Το Ιερό του Ευαγγελισμού του Βαλινόττο (1738-1739), κοντά στο Καρινιάνο ανεγέρθηκε για τους εργαζόμενους στους αγρούς και είναι ένα από τα αριστουργήματά του. Σημαντικός είναι και ο ναός της Αγίας Κιάρα στο Μπρα (1741-1742).

Ο Βιττόνε συνέγραψε δύο αρχιτεκτονικές πραγματείες. Η πρώτη ήταν η πολυσέλιδη *Istruzioni elementari*  (1760), που γράφει πολλά για τους κίονες, και η δεύτερη ήταν η *Istruzioni diverse*  (1766). Αμφότερες κυριαρχούνται από την παραδοσιακή αναγεννησιακή θεωρία των αναλογιών.

Παραπομπές
----------

1. 1 2 3  *BeWeB*. 3503. Ανακτήθηκε στις 28  Ιουλίου 2020.
2. ↑  (Αγγλικά) *Union List of Artist Names*. 15  Νοεμβρίου 2012. 500008023. Ανακτήθηκε στις 25  Οκτωβρίου 2018.
3. ↑  (Ολλανδικά) *RKDartists*. 357725. Ανακτήθηκε στις 9  Οκτωβρίου 2017.
4. ↑  «Encyclopædia Britannica» (Αγγλικά) biography/Bernardo-Antonio-Vittone. Ανακτήθηκε στις 9  Οκτωβρίου 2017.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14641691m. Ανακτήθηκε στις 10  Οκτωβρίου 2015.
6. ↑  «Vittone, Bernardo Antonio» στο *Oxford Art Online*, ανακτήθηκε στις 14 Φεβρουαρίου 2010
7. ↑  *Istruzioni elementari per indirizzo de ‘giovani allo studio dell’ Architettura Civile*
8. ↑  *Istruzione diverse concernanti l'officio dell'Architetto Civile*

Πηγές
-----

* Wittkower, Rudolf (1980) [1958]. *Art and Architecture in Italy, 1600-1750*. τόμ. 2. Penguin Books. σελίδες 424–432.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπερνάρντο Βιττόνε** |

* Φωτογραφίες ναών που σχεδίασε ο Βιττόνε

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37712122
* LCCN: nr89000853
* ISNI: 0000 0001 2278 4481
* GND: 118768751
* SUDOC: 105635065
* BNF: cb14641691m (data)
* ULAN: 500008023
* ICCU: MILV214242
* RKD: 357725

 |

 |